CELEX: E2014P0020
Language: et
Date: 2014-10-17 00:00:00
Title: EFTA järelevalveameti 17. oktoobril 2014 Islandi vastu algatatud hagi (Kohtuasi E-20/14)

18.12.2014   
            
            
               ET
            
            
               Euroopa Liidu Teataja
            
            
               C 455/14
            
         EFTA järelevalveameti 17. oktoobril 2014 Islandi vastu algatatud hagi
   (Kohtuasi E-20/14)
   (2014/C 455/09)
   EFTA järelevalveamet, Rue Belliard 35, 1040 Brüssel, Belgia, keda esindavad Markus Schneider ja Clémence Perrin, algatas 17. oktoobril 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata ja oma õigustiku osaks tegemata EMP lepingu XIII lisa V peatüki punktis 56x viidatud õigusakti (Euroopa Parlamendi ja nõukogu 23. aprilli 2009. aasta määrus (EÜ) nr 392/2009 reisijate meritsi vedajate vastutuse kohta õnnetusjuhtumite korral, mida on kohandatud EMP lepingu protokolliga nr 1), ei ole Islandi Vabariik täitnud EMP lepingu artiklist 7 tulenevaid kohustusi;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi algatati, kuna Islandi Vabariik jättis 19. aprilliks 2014 täitmata EFTA järelevalveameti 19. veebruari 2014. aasta põhjendatud arvamuse Euroopa Parlamendi ja nõukogu 23. aprilli 2009. aasta määruse (EÜ) nr 392/2009 (reisijate meritsi vedajate vastutuse kohta õnnetusjuhtumite korral, millele on viidatud EMP lepingu XIII lisa V peatüki punktis 56x ja mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata ja oma õigustiku osaks tegemata jätmise kohta.
            
         
               —
            
            
               EFTA järelevalveamet väidab, et Island ei ole täitnud EMP lepingu artiklist 7 tulenevaid kohustusi, jättes määruse selleks ettenähtud aja jooksul oma õigustiku osaks tegemata.